IGAPÄEVAELU RÕÕMUD
Kas oled õnnelik selle üle, kes sa oled?
Kas tahad olla parim sina, kes üldse saab olla?
Sa ei taha tänasest õpetusest ilma jääda.
IGAPÄEVAELU RÕÕMUD
Mitte kunagi ära ole kade kellegi teise anni üle.
Jääme ilma asjadest, kui oleme kadedad teiste asjade suhtes.
Kurb on see, kui inimene tahab seda, mis on teisel, aga ta pole
ise valmis tegema, mis vaja.
1 Korintlastele 12:6 ütleb, et Püha Vaim jagab ande.
Asi ei ole üldse meis.
Darlene ei otsustanud emaüsas, et temast saab laulja.
Mitte meie, vaid Jumal otsustab.
Tal on selleks omad põhjused, eesmärgid.
Meie asi pole põhjuseid uurida, sest Ta ei ütle seda.
Jumal annab meile kõik vajaliku.
Jumal annab meile annid, välimuse, naha ja silmade värvuse,
juuste tekstuuri ja isegi osaliselt meie keha struktuuri.
Sina ei saa nende asjade suhtes midagi ette võtta.
Kohtusin endast kõhnema tüdrukuga, kes sõi minust kolm korda rohkem.
Vanasti oleksin sellest suurde masendusse langenud.
"Jumal, see pole õiglane. Miks?"
Tüdruk oli kogu aeg nii energiline.
Ise aga sõi igasuguseid asju.
Kui ostsime koos riideid, siis ta vajas eriti väikeseid riideid.
Ta vajas XS numbrit.
Kui mulle M suurus ei sobinud, siis võtsin L.
Mõned poed ärritavad mind, kuna riided on kõik väikestele.
Inimestele, kellel pole üldse rasva ihus.
Kui sul on 4 last ja oled 42 aastat abielus olnud, siis sul on rasva.
Oled sellega juba harjunud.
Rasv ei lähe kergesti ära, kui see on kaua olnud.
Elus on asju, millega pead lihtsalt leppima.
Tore, kui oskaksin laulda, aga kui ei oska, siis pole midagi.
Püüa siis leida midagi, mida oskad hästi teha.
Kui oled kade teiste inimeste peale, siis otsid viga Jumalas.
Jumal annab inimestele ande mitte nende enda, vaid sinu heaks.
Minu suhtlemisand on sinu heaks.
Mis see mulle annab? See paneb mind tööle.
Sina pidid siia ainult tulema ja siin istuma.
Mõned isegi kurdavad selle üle.
"Uskumatu, et pidin nii kaugele parkima."
Mina olen tööd rüganud.
Viimasel kahel nädalal olen töötanud õpetuste kallal.
Olen palvetanud.
Täna õppisin ka.
Kui koju lähen, siis olen selline.
Sina ütled: "Soovin sellist teenistust nagu Joyceil on."
Jumal annab inimestele ande sinu nautimiseks.
Mitte kadestamiseks.
Kunagi vaatasin lauljaid ja tahtsin ise väga laulda.
"Kas laulda ja jutlustada ei saaks?"
Jumal ütles mulle, et Ta on mulle anni andnud teistele nautimiseks.
Kui sa oled kade lauljate peale, siis sa ei naudi seda.
Kui sa oled kellegi peale kade, siis lõpuks sa põlgad neid.
Sinu elus on kindlasti inimesi, kelle peale oled sina kade.
Palun otsusta täna, et saad sellest lahti.
Me ei saa olla kadedad vaimulike andide peale.
Johannese 3:25:
"Siis hakkasid Johannese jüngrid ühe juudiga puhastamiste üle vaidlema."
"Ja nad tulid Johannese juurde ja ütlesid talle: "Rabi! See, kes oli
sinuga sealpool Jordanit ja kellest sa tunnistasid, vaata,
ka see ristib ja kõik lähevad tema juurde."
"Johannes, sa kaotad rahvast!"
Jeesus tuli ja kõik tahavad Teda.
"Johannes kostis: "Keegi ei suuda võtta midagi, kui see ei ole
temale antud taevast."
Kui sa vaid oleksid õnnelik selle üle, kes sa oled.
Ole parim sina, kes olla saab.
See muudab asju sinu elus imelisel viisil.
Peale koosolekut palun tee iseendaga üks koosolek.
Oleme alati kuhugile minemas.
Kalendrid on täis koosolekuid.
Kas oled kunagi koosolekut iseendaga pidanud?
Kohtun endaga igal hommikul.
Pean seda tegema.
Peale seda, kui olen Jumalaga koos olnud.
Sa pead iseendaga koosolekut pidama.
Kas olen kellegi peale kade?
Kas tahan kellegi moodi välja näha?
Kas tahan teha, mida nemad?
Omada seda, mida nemad?
Kui jah, siis palu, et Jumal võtaks selle juure sinust välja.
See tekitab igasuguseid probleeme.
1 Korintlastele 3:3 ütleb Paulus, et kui meis on kadedust ja riidu,
siis oleme alles lihalikud, lapsed, mitte vaimulikult küpsed.
Sa võid mulle terve Piibli ette vuristada, aga kui sa oled kade,
siis oled vaimulikult ebaküps.
Liiga kaua oleme jõllitanud seda, mida inimesed suudavad teha,
mitte vaevunud uurima nende vilja.
Sellepärast satuvad inimesed suhetesse, mis teevad haiget.
Imetleme inimeste tegusid, mitte ei uuri nende vilju.
Õpetussõnad 14:30 ütleb, et kadedus on otsekui mädanik luudes.
Isegi terviseprobleemid võivad tuleneda sisemisest rahutusest.
Püüan järgmist rääkida igal koosolekul, ka täna.
Meie suurim probleem on selles, kuidas me näeme iseennast.
See paneb meid halvasti käituma.
Jumal armastab meid vabalt ja valab oma armastust meisse.
Ta tervendab meid, öeldes: "Armastan sind sellisena nagu oled.
Oled sellisena vastuvõetud. Oled kaunis. Lõin sind oma käega.
Mul on plaan sinu elu jaoks."
Sa pole seda armastust vastu võtnud, kui sa ei armasta ennast.
Pead oleme suuteline ütlema: "Armastan ja austan ennast.
Kohtlen ennast hästi. Meeldin iseendale."
Ma ei räägi sellest, et peaksid iseendasse armuma.
Pead armastama seda, mida Jumal on loonud.
Jeesus suri sinu eest.
Kelleks sa end pead, et oled iseenda vastu?
Alles peale Jumala armastuse vastuvõtmist ja iseenda
armastamist, saad sa olla see, kelleks Jumal sind lõi.
Sa ei saa ära anda seda, mida sul pole.
Sa ei saa kedagi teist armastada, kui sa ei armasta iseennast.
Kuidas sa suhtud iseendasse?
Mõned isegi ei tea, mida nad endast arvavad, sest nad on kaua aega
iseendaga halvasti läbi saanud.
Mine koju ja tee iseendaga üks koosolek.
Küsi endalt: "Mida ma arvan iseendast?"
See ei tähenda, et me ei peaks oma andeid arendama.
Piibel ütleb, et peaksime neid arendama.
Peaksid nende kallal tööd tegema.
Peaksid oma andeid arendama.
See on üks viise, kuidas Jumal tahab oma au näidata.
Jumalale toob au, kui kasutame neid ande Tema jaoks, sest meid
paneb hämmastuma, mida inimesed suudavad teha.
Mina olen jätkuvalt hämmastuses.
Hämmastun sellest kahe minutilisest videost, mis minust tehti.
Vaatasime seda tagaruumis.
Minult küsiti: "Mis tunne on seda vaadata?"
"Olen hämmastuses."
Olen hämmastuses sellest, mida Jumal on teinud.
Olen hämmastuses.
Jumal on imeline.
Käin igal pool maailmas ja seal lauldakse Darlenei lugusid.
Olenemata paigast ja keelest.
Nad laulavad Hillsongi lugusid, millega Jumal on õnnistanud.
See on hämmastav.
Hämmastav on see, mida Jumal teeb.
Me peaksime oma ande arendama. Vaatame mõnda kirjakohta.
1 Korintlastele 12:31
"Aga taotlege suuremaid armuande! Ma näitan teile veel ülevama tee."
Selleks on armastus.
1 Korintlastele 14:1
"Taotlege armastust ja olge innukad nõudma vaimuande,
eriti prohvetlikult kõnelemist!"
Asi pole selles, et me ei hindaks ega arendaks oma andeid.
Peame tagama selle, et annid ja viljad oleksid tasakaalus.
Puu, millel on palju vilja, kuid pole juuri, kukub viljadest pikali.
Sul peavad olema juured.
Pead olema juurdunud Jumalasse.
Kui palju oled sa tõeliselt uurinud ja palvetanud armastuses
käimise ja Vaimu viljade arendamise pärast?
Mitu raamatut oled sa lugenud armastuses käimisest?
Mitu raamatut on sul Vaimu viljade arendamisest?
Lihtne on müüa raamatut teemal "Kuidas teha raha?"
Lihtne on müüa raamatut teemal: "5 viisi oma tahtmise saamiseks".
Kirjastajatel on raske müüa raamatut nimega: "Kannatlikkus".
Või "Uhkusest vabanemine".
Eks püüa midagi sellist müüa.
Mul on mõned lindistused uhkusest.
Neid ostetakse vähe, sest inimesed on selleks liiga uhked.
Nad kardavad, et keegi näed neid seda ostmas.
Meil on saadaval seeria "Kannatlikkus".
Oleme kuulnud inimesi ütlemas: "Sa ei taha seda osta!"
"Sa tead ju, mis juhtub, kui palud kannatlikkust?"
Jah, ma tean. Sa ei saa oma tahtmist.
Kannatlikkus areneb vaid katsumuste sees.
Lase Jumalal sellesse sekkuda, kuna sa oled tüdinud juba sellest
ängistusest, mida tunned, kui ei saa oma tahtmist.
Tahan olla õnnelik ilma selleta, et saaksin oma tahtmist.
Tahan olla rahulik.
Kas keegi siin on tüdinenud juba sellest, et kurat juhib sind
olukordade kaudu halbadesse emotsioonidesse?
Kas keegi on tüdinud sellest, et teised röövivad sinu rõõmu?
Sa ise lased neil seda röövida, mitte nemad ei röövi.
Olen rõõmus, et tulid siia sellel nädalavahetusel.
Andke Jumalale kiitust!
Kui tungivalt sa ajad taga oma armastuses käimist?
Olen palju raamatuid lugenud armastusest.
Pean igal nädalal seda kuulma.
Sulle piisab ehk ühest koosolekust, aga minu liha on liiga tugev.
Pean igal hommikul oma tuppa minema ja mitte enne välja tulema,
kui käitun kenasti.
Kas mul on siin sugulasi?
Millele sa keskendud?
Inimesed fokusseerivad liiga tihti sellele, et mitte valesti teha.
Peaksime olema fokusseeritud õigete asjade tegemisele.
See on lõks.
Piibel ütleb, et kui me käime armastuses, siis me ei täida
lihalikke himusid.
Ära ole igal hommikul selline: "Jumal, püüan täna mitte olla
vihane, püüan olla kena."
Selle asemel palu nii: "Jumal, aita mul täna kedagi aidata.
Juhata keegi mu teele. Mida ma saaksin ära anda?
Keda saaksin õnnistada?"
Riietu armastuse, halastuse ja lahkusega.
Ära võitle terve elu patuga, vaid vaata Jeesusele.
Kui oled õigeid asju täis, siis vaenlasel pole ruumi.
Esitan sulle väljakutse.
Igal hommikul palveta: "Jumal, anna mulle 3 nime, kellele saaksin
täna olla õnnstuseks."
Mõtle sellele, kellega sa kohtud.
Kolme inimest ikka kohtad.
"Jumal, kui ma nimesid ei saa, siis las ma välja minnes panen
kolmele inimesele naeratuse näole."
Ära mõtle vaid iseendale!
Lase Jumalal sind kasutada.
Keskendu sellele, et sa kohtled inimesti hästi.
Ole teenija. Ole andja, aitaja.
See hoiab mind pahandustest eemal.
On olemas loomulikud ja jumalikud viljad.
Uskmatud võivad olla lahked.
Isegi Hitler oli vahel lahke.
Stalinil olid õrnuse hetked.
Uskmatul mehel võib olla loomulik kiindumus oma naisesse.
Jumala viljad on üleloomulikud.
Täiesti üleloomulikud.
Matteuse 5:47
"Ja kui te üksnes vendi tervitate, mida erilist te siis teete?
Eks paganadki tee sedasama?"
"Aga mina ütlen teile: Armastage oma vaenlasi ja palvetage
nende eest, kes teid taga kiusavad,et te saaksite oma taevase Isa lasteks."
"Sest kui te armastate neid, kes teid armastavad, mis palka
te saate? Eks tölneridki tee sedasama?"
Millest siin räägitakse?
Isegi patune oskab kena olla selle vastu, kes on lahke.
Patused suudavad sõbralikud olla sõbralikega.
Jumal käsib meil uuele tasemele tõusta.
Räägime sel nädalavahetusel täiesti uuest tasemest.
Läheme täiesti uuele tasemele.
Jumal käsib meid sedasi tegutseda.
Pööra teine põsk ette.
Tee see lisapingutus.
Armasta oma vaenlasi.
Ole lahke ebasõbralike vastu.
Anna nii, et sa ei taha midagi vastu.
Täiesti uus tasand.
Läheme uuele tasemele.
Igaüks oskab kena ole nende vastu, kes on ise kenad.
Sina annad mulle kena kingi ja mina annan vastu.
Sina tervitad mind ja mina sulle vastu.
Sa kutsud mind külla ja mina kutsun sind vastu.
Räägime täiesti uuest tasemest.
Peaksime minema ja armastama neid, kes ei tea, mis on armastus.
Või nende juurde, kes on armastuses pettunud ja eludega sassis.
Räägime sellest, et armastus usub teisest parimat.
Armastus usub alati teisest inimesest parimat.
Kui keegi käitub haiget tegevalt, siis peaksime ütlema:
"Miski on sulle väga haiget teinud?"
Ütle:"Uus tasand!"
Mitte keegi ei lähe hommikul välja kavatsusega olla tõeliselt vastik.
Aga nad on vastikud. Kas tead, miks?
Nad on haiget saanud.
Nendel on midagi viga. Neil on valus.
Neil on mingi vaimulik pidalitõbi.
Me ei saa olla inimesed Piiblist, kes hoidsid neist eemale.
Jeesus puudutas neid.
Sa pead inimesi puudutama, kui tahad neid aidata.
Pead vaatama nende halva käitumise taha.
Nad on kui tahumata teemandid.
Nende sees on kulda, mida peab välja kaevama.
Ma ei tea, kus ma oleksin, kui abikaasa poleks minu juures.
Olin nii haiget saanud ja omadega läbi.
Tal polnud põhjust minuga jäämiseks.
Olen üllatunud, et Dave ei lahutanud minust peale 2. aastat.
Täiesti üllatunud.
Mul on hea ja jumalik mees.
Ta nägi minus midagi, millega Jumal saaks tegutseda.
Kas tahad teenistust?
Kas tahad, et Jumal annaks sulle inimesed, keda pole vaja teenida?
"Jumal, tahan, et mind kasutaksid." Ta ütles, et Ta tuli haigete juurde.
Nende juurde, kelle elu on sassis ja kes on haiget saanud.
Õnnetute, ebasõbralike juurde.
Naera praegu.
Jumal räägib täiesti uuest tasemest.
Me ei suuda seda ilma Jumala suure abita teha.
Vajame selleks kasvamist ja arenemist.
Aga kui sa sinna jõuad, siis...
Kui sa ei lase oma isekal ihul end kontrollida, siis saad iga päev
teha kedagi õnnelikuks.
Sa oled siis ise ka väga õnnelik.
Miks? Sa lihtsalt oled.
Kui paljud usuvad, et Jumal on õnnelik?
Miks Tema on õnnelik? Tema on Jumal.
Tema elab meie sees.
Kui õpime Tema moodi käituma, siis oleme sama õnnelikud.
Rõõm Issandas on meie tugevus.
IGAPÄEVAELU RÕÕMUD
Jumal annab inimestele vaimulikke ande nagu armastus, rahu,
kannatlikkus, enesevalitsus.
Neid ande peab arendama.
Peame Jumalaga koostööd tegema. Kõik tuleb meieni seemnena.
Peame Jumala Sõnaga seda seemet kastma ja praktiseerima asju
Jumala viisidel.
Pakun täna erilist materjali. 10 plaati teemal "Vaimu viljad".
Piibel ütleb, et inimest tuntakse vilja järgi.
Peaksime koos Jumalaga arendama armastust, rõõmu, rahu,
kannatlikkust, headust, lahkust, alandlikkust, enesevalitsust.
Mida rohkem sul on Vaimu vilju, seda õnnelikum oled.
Usun, et see materjal saab sulle suureks õnnistuseks olema.
Olenemata sinu teekonnast kristlasena võid saada osa
imelisest õpetusest "Vaimu viljad".
Selles on 10 tundi õpetust.
Õpetus armastusest, rahust, kannatlikkusest, enesevalitsusest.
Tellimiseks helista antud numbril või külasta kodulehekülge.
Järgmises saates:
Peaksime hämmastuma Jumala poolt meile antud halastusest.
Peame edasi andma seda, mida Jumal meile annab.
Pean ennast kristlaseks. Usun Jumalasse.
Tean, et Ta on olemas. Aga asjad on läinud keeruliseks.
Kiirustamine. Tahaksin taas Ta häält kuulda.
Hakkasin juba Jumala olemasolus kahtlema.
Olin juba piiri peal, et edasi mitte uskuda.
Saa osa uuesti vaatest elule. "Kuulates Jumalat iga päev"
Selle tillukese poisi nimi on David.
Ta on 12 päeva vana.
Ta sündis 2 kuud varem. Ta kaalub 1,7 kg.
Kui Ugandas poleks lastekodu, siis teda poleks olemas.
Selle imelise töö tõttu, mis siin tehakse, kogevad inimesed elu.
Tahame teid tänada, et olete olnud selles kaasosalised.
See on vägev töö. Jumal õnnistagu teid.
Tähendad meie jaoks palju. Hindame sind.
Täname sõpru ja partnereid, kes aitavad meie teenistust.
Üheskoos toidame näljaseid, riietame vaeseid ja kuulutame
rahvastele evangeeliumi.
Palun võta meiega ühendust. Saada oma palvesoov meile.
Tutvu materjalidega ja konverentside kavadega.
Hakka meie partneriks, et üheskoos jagada Kristuse armastust üle maa.
Tõlge: Anne-Ly Roos